האישה העשירה באפריקה שמעוניינת בנשיאות אנגולה מואשמת שגזלה הון מהמדינה - חדשות רוטר
קבוצות דיון סקופים נושא #598538
אשכול מספר 598538
8614 הודעות, 111 מדרגים, 222 נקודות. ראה משוב יום שני כ''ג בטבת תש''פ 02:04 20.01.20
האישה העשירה באפריקה שמעוניינת בנשיאות אנגולה מואשמת שגזלה הון מהמדינה
מסמכים שהודלפו חושפים איך האישה העשירה באפריקה, איזבל דוש סנטוש, יזמית ובתו של נשיא אנגולה לשעבר, צברה את הונה על ידי מעשי שחיתות וניצול המדינה שלה. בשנים שבהן האב ז'וז'ה אדוארדו דוש סנטוש היה בשלטון קיבלה הבת איזבל גישה לעסקאות נפט, יהלומים, קרקעות, תקשורת ונדל"ן.
יותר מ-700 אלף מסמכים שהודלפו על האמפרייה של המיליארדרית הועברו לארגון התחקירים הבינלאומי ICIJ. כלי תקשורת מובילים כמו ניו יורק טיימס, גרדיאן ו-BBC פרסמו אותם. המסמכים מראים איך דוש סנטוש ובן זוגה, אספן האמנות סינדיקה דוקולו, קיבלו אישור לקנות נכסים בעלי ערך ששייכים למדינה בשורת עסקאות מפוקפקות.
איזבל דוש סנטוש
אחת הפרשות הבולטות היא המעורבות של דוש סנטוש בחברת הנפט הלאומית "סונאנגול". כשדוש סנטוש הייתה היו"ר של החברה "סונאנגול" מכרה לדוקולו את מה שהפך לנכס החשוב ביותר של הזוג: חלק מתאגיד הנפט הפורטוגלי "גאלפ", שכיום שווה 750 מיליון אירו. במקרה אחר אישרה דוש סנטוש להעביר לחברות ייעוץ סכום של 115 מיליון דולר. הכסף עבר דרך חברה בדובאי שנשלטת על ידי מקורביה של אשת העסקים.
פרשה אחרת עוסקת בקשר של דוש סנטוש ודוקולו לחברה הממלכתית לסחר ביהלומים, "סודיאם". לפי המסמכים דוקולו חתם עם "סודיאם" על חוזה, שקבע שהם יהיו שותפים שווים ברכישת מניות בחברת יהלומים שווייצרית. בפועל התמונה הייתה שונה: המסמכים מראים ש-18 חודשים אחרי ביצוע העסקה השקיעה "סודיאם" 79 מיליון דולר, ודוקולו רק 4 מיליון. הוא גם יצא ברווח: "סודיאם" תגמלה אותו ב-5 מיליון אירו על התיווך בעסקה.
ההון של דוש סנטוש בת ה-46 מוערך ב-2.2 מיליארד דולר. האמפריה שלה חולשת על תחומים רבים: בנקים, תקשורת, טלוויזיה, יהלומים, אלכוהול, מרכולים ונדל"ן. האישה שמכונה באנגולה "הנסיכה" הכחישה שהיא התעשרה בזכות שחיתות או נפוטיזם.
דוש סנטוש טוענת שההאשמות נגדה שקריות לחלוטין, ושמדובר בציד מכשפות של הממשלה. היא ואביה הכחישו שהם התעשרו על חשבון הציבור, במדינה שעשירה במשאבי טבע. האב ז'וז'ה אדוארדו דוש סנטוש פרסם הצהרה שבה נכתב: "לא העברתי לעצמי, או למישהו אחר, כסף של המדינה".
ז'וז'ה אדוארדו דוש סנטוש שלט באנגולה במשך 38 שנה. בספטמבר 2017 פרש מתפקידו. הנשיא הנוכחי, ז'ואאו לורנסו, מתאמץ להרחיק את משפחתו של הנשיא לשעבר מעמדות מפתח. הוא פיטר את איזבל מתפקידה כיו"ר "סונאנגול". כיום חיה איזבל עם בן זוגה בבריטניה. עוד לפני פרסום המסמכים פתחה אנגולה בחקירה נגד דוש סנטוש ובן זוגה.
ב-31 בדצמבר הנכסים של דוש סנטוש, של דוקולו ושל מקורב לזוג הוקפאו. אנגולה הקפיאה את הנכסים בעקבות האשמות שהם העבירו יותר ממיליארד דולר מחברת "סונאנגול" ומחברת "סודיאם" לחברות שבהן יש להם מניות. דוש סנטוש אמרה שמדובר בניסיון למחוק את המורשת של אביה, ולהסיח את הדעת מהכשלים של הממשלה החדשה.
אנגולה הנשיא לשעבר חוזה אדוארדו דוס סנטוס
ביום חמישי פורסם שאיזבל מתעניינת בריצה לנשיאות אנגולה, למרות הקפאת הנכסים וההאשמות שלקחה יותר ממיליארד דולר מכספי המדינה. זו הייתה הפעם הראשונה שהיא מביעה עניין בכניסה לחיים הפוליטיים. כשנשאלה בראיון לערוץ הפורטוגלי RTV אם תתעניין בתפקיד הנשיאה בבחירות 2020 אמרה: "זה אפשרי".
דמותה של דוש סנטוש מעוררת באנגולה רגשות מעורבים. חלק מהאזרחים מתייחסים אליה בתור יזמית מעוררת הערצה, אך אחרים אומרים שהיא מסמלת את השחיתות באפריקה, ומבקרים את אורח החיים הראוותני שלה – בזמן שאזרחי המדינה מתקיימים משני דולר ליום.
https://www.ynet.co.il/articles/0,7340,L-5662850,00.html
מחכה שהיא תמות והעו''ד שלה ימצא אותי כמשפחה האחרונה שלה.. moto123 20.01.20 02:29 1
היא זבל פשטות 20.01.20 02:45 2
3537 הודעות, 30 מדרגים, 56 נקודות. ראה משוב יום שני כ''ג בטבת תש''פ 02:29 20.01.20
1. מחכה שהיא תמות והעו''ד שלה ימצא אותי כמשפחה האחרונה שלה..
בגלל שיש לנו את אותו שם משפחה. (מזרחי).
3265 הודעות, 31 מדרגים, 58 נקודות. ראה משוב יום שני כ''ג בטבת תש''פ 02:45 20.01.20
2. היא זבל